Source: http://docplayer.hu/2333397-Az-orszagos-birosagi-hivatal-2014-2020-kozotti-fejlesztesi-koncepciojanak-vazlata.html
Timestamp: 2017-11-23 17:49:49
Document Index: 21056871

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

György Zsigmond Hajdu
1 Az Országos Bírósági Hivatal közötti fejlesztési koncepciójának vázlata február
2 Tartalom Az Országos Bírósági Hivatal közötti fejlesztési koncepciójának vázlata... 1 I. Bevezetés... 3 II. Az OBH stratégiai céljainak bemutatása... 4 III. Az OBH fejlesztési céljai és a külső környezet kapcsolata ) Europa 2020, The EU Justice Agenda 2020, Digitális Menetrend ) Közigazgatás- és közszolgáltatás-fejlesztési stratégia IV. Az OBH fejlesztési területeinek bemutatása ) A bíróságok épület- és informatikai eszközállományának fejlesztése ) Ügyfélkapcsolatok fejlesztése, elektronizálása ) Belső folyamatok optimalizálása, elektronizálása ) Képzési rendszer fejlesztése, digitális képzési technikák... 7 V. Az OBH koncepciója a külső fejlesztési források bevonására ) Széchényi ) Belügyi Alapok ) Duna Transznacionális Program ) Justice DG grants
3 I. Bevezetés A bíróságok az igazságszolgáltatást gyakorló, más hatalmi ágaktól független, politikailag és világnézetileg semleges, önálló hatóságok. A bíróságok működését áthatja a bírák ítélkezésben biztosított függetlensége. Ezért a bíróságok számtalan esetben elkülönülnek a közigazgatás, az állami működés további szereplőitől. Mégis, a bíróságok és az igazságszolgáltatás igazgatási és funkcionális feltételeinek megteremtése (ti.: a magas szakmai színvonalú munka elvégzéséhez szükséges emberi erőforrások, eljárások, és tárgyi eszközök biztosítása) nem képzelhető el a közszféra, és különösen a közigazgatás funkcionális feltételeinek, és ezek fejlesztéseinek figyelmen kívül hagyásával. Ugyanakkor a közigazgatás feltételrendszerének fejlesztése sem érhet célt a közigazgatást felügyelő, az eljárásokban végső döntési fórumként részt vevő bíróságok igazgatásának azonos elvek mentén történő fejlesztése nélkül. A fenti alapvetéseket felismerve az Országos Bírósági Hivatal fejlesztési koncepciója maximálisan figyelembe veszi a Magyary programokat felváltó Közigazgatás- és közszolgálati-fejlesztési stratégia irányait és jövőképét. Az így kialakított út szinergiában van a közigazgatás stratégiai céljaival, és együtt erősítik egymás hatásait. Az OBH és a bíróságok meghatározták a következő hat év fejlesztés irányait, amik alapvetően négy nagy területet ölelnek magukba: az ügyfélkapcsolatok fejlesztését és elektronizálását; a belső folyamatok optimalizálását és elektronizálását; a bírósági képzési rendszer fejlesztését; és a bírósági épületállomány megújítását. A költségvetési források mellett az OBH aktívan keresi a lehetőségét minden külső fejlesztési forrás bevonásának is, amelyek közül a legjelentősebbek a Széchényi 2020 program; a Belügyi Alapok; a Duna Transznacionális Program; valamint a Justice DG pályázati lehetőségei. Az egyes fejlesztési területeken belüli projektötletek kidolgozása során az OBH a projekttervezés és menedzsment hatékony eszközeivel, egy szigorúan meghatározott tervezési folyamat implementálásával és alkalmazásával éri el, hogy minden projekt pontosan illeszkedjen a stratégiai fejlesztési célokhoz, és az egyes projektek egymással is szoros, logikai-funkcionális egységet valósítsanak meg. 3
4 II. Az OBH stratégiai céljainak bemutatása A as időszak fejlesztési területeinek meghatározása során az OBH támaszkodott a bírósági szervezetekben felhalmozódott tudásra, elvárásokra, valamint az előző időszak tapasztalataira, és a közszféra legmodernebb módszertani eredményeire. A különféle célokat holisztikus szemlélettel hangolta össze, hogy megteremtse egy modern, XXI. századi bíróság vízióját, amely képes feladatait a legkorszerűbb eszközöket felhasználva ellátni. Az Országos Bírósági Hivatal elnöke hat pontban foglalta össze a bírósági igazgatás stratégiai célkitűzéseit. Ezek: a bíróságok az alkotmányos kötelezettségüket teljesítsék a független bírók magas színvonalon és időszerűen ítélkezzenek, az emberi erőforrások optimális elosztása, hasznosítása, tárgyi feltételek biztosítása, azok optimális elosztása és hasznosítása, a bírósági szervezet integritása, az ítélkezési és igazgatási munka átláthatósága, utóbbi kiszámíthatósága és ellenőrzöttsége, a bírósághoz való hozzáférés egyszerűsítése, a képzési rendszer fejlesztése, együttműködés a többi hivatásrenddel. Az Országos Bírósági Hivatal a bírósági szervezetrendszer stratégiai céljait négy nagy terület fejlesztésével kívánja elérni, amelyek együttesen adják ki az első és legfontosabb stratégiai cél megvalósítását. Az összefüggéseket az alábbi ábra szemlélteti: tárgyi feltételek biztosítása A bírósági épület- és informatikai eszközállomány fejlesztése Ügyfélkapcsolat fejlesztése, elektronizálása ítélkezés átláthatóságának növelése, bíróságok hozzáférésének egyszerűsítése képzési rendszer fejlesztése Képzési rendszer fejlesztése, digitális képzési technikák Belső folyamatok optimalizálása, elektronizálása emberi erőforrások hasznosítása 4
5 III. Az OBH fejlesztési céljai és a külső környezet kapcsolata Mint arra az első fejezetben is utaltunk, a bírósági igazgatás fejlesztését nem lehet a külső programozási környezet figyelembe vétele nélkül elvégezni. A stratégiai célok kimunkálása során figyelembe vettük az Európai Unió és Magyarország Kormányának vonatkozó alapelveit, stratégiai dokumentumait, hogy egy jól beágazott fejlesztési koncepciót alkothassunk meg. 1.) Europa 2020, The EU Justice Agenda 2020, Digitális Menetrend Az Európai Unió több stratégiai dokumentuma foglalkozik az európai igazságszolgáltatás fejlesztésének irányaival és céljaival. Összhangban ezekkel a dokumentumokkal, az OBH is kiemelt célként kezeli az állampolgárok bírósághoz való hozzáférésének könnyítését, a hátrányos helyzetű társadalmi csoportok érdekérvényesítő képességének fokozását, valamint a bírósági működés átláthatóságának növelését. Fontosnak tartjuk annak hangsúlyozását, hogy a magyar bíróságok nem elszigetelten, hanem az uniós jog keretein belül, számtalan bi- és multilaterális kapcsolat által meghatározott erőtérben működnek. Ezért erőfeszítéseket kell tenni az európai uniós jog megismerésének és alkalmazásának elmélyítésére, a tagállamok jó gyakorlatainak és követendő eljárásainak implementálására, az élő, aktív szakmai kapcsolatok fenntartására. Az európai értékek alapjaiban határozzák meg a tagállamok így Magyarország igazságszolgáltatásainak működését, ezért a fejlesztési koncepciónk kidolgozása során messzemenőkig figyelembe vettük az EU stratégiai céljaihoz való illeszkedést. 2.) Közigazgatás- és közszolgáltatás-fejlesztési stratégia A Kormány a Magyary programok örökségét felhasználva kezdett új, átfogó közigazgatási és közszolgáltatási stratégia alkotásába. A munka eredményeit az Országos Bírósági Hivatal is felhasználta fejlesztési koncepciójának kidolgozása során, mert ahogy arra az első fejezetben már utaltunk a közigazgatási fejlesztési irányainak szinergiában kell állniuk az igazságszolgáltatási fejlesztési irányokkal, hiszen a két terület egyazon közhatalomnak a manifesztációja, eljárásaikban pedig sokszorosan szövik át egymást. A szolgáltató állam koncepcióját a professzionalitás, költséghatékonyság, szervezettség hármasságával leíró stratégia egybecseng az OBH elnökének hat stratégiai tételmondatával. A bírósági igazgatási folyamatok racionalizálása és optimalizálása, a személyi állomány magas szintű és életpályán átívelő képzése, a bíróságok szolgáltató jellegének, ügyfélbarátságának erősítése, a korszerű eszközök és eljárások alkalmazása a bírósági munka során fontos alappillérei fejlesztési koncepciónknak, amely így maximálisan illeszkedik a Kormány törekvéseihez. 5
6 IV. Az OBH fejlesztési területeinek bemutatása Mint arra a második fejezet végén már utaltunk az Országos Bírósági Hivatal négy alapvető fejlesztési területet azonosított a as időszakban. Az egyes fejlesztési területeken belül számos, egymással szorosabb vagy lazább összefüggésben álló projekt található, amelyeket az alábbiakban mutatjuk be. A bírósági épület- és informatikai eszközállomány fejlesztése Ügyfélkapcsolat fejlesztése, elektronizálása Képzési rendszer fejlesztése, digitális képzési technikák Belső folyamatok optimalizálása, elektronizálása 1.) A bíróságok épület- és informatikai eszközállományának fejlesztése Az épület- és eszközállomány felmérése, majd a jogszabályi kötelezettségek és gazdaságossági szempontú adatfeldolgozás, adatelemzést követően 1.1 Az épületállomány digitális felmérése, korszerű épületmanagement-rendszer kiépítése 1.2 A Törvényszékek, Ítélőtáblák épületeinek felújítása energetikai szempontok mentén, passzív megoldások, megújuló energia fokozott használatával 1.3 Ügyfélközpontok megtervezése, kialakítása a nagy ügyfélforgalmú bíróságokon 1.4 Központi irattár, bűnjelraktárak kialakítása (lokáció: hátrányos helyzetű területek) 1.5 a magas avultsági fokú informatikai eszközök cseréje, korszerűbb megoldások (pl. mobil iroda, távmunkát segítő megoldások előnyben részesítése) bevezetése 2.) Ügyfélkapcsolatok fejlesztése, elektronizálása Az egyes, ügyfeleket érintő bírósági eljárások felmérése, a jogszabályi keretek között megvalósítható folyamat-optimalizálás, majd az optimalizált folyamat infokommunikációs támogatásának megvalósítása 2.1 Bírósági applikáció fejlesztés: mobilalkalmazás az ügyfeleket leginkább érintő információkkal (helyadatok, ügyfélterek, infópultok elhelyezkedése, nyitva tartás stb.) 2.2 Videokonferencia-projekt: távmeghallgatás biztosítása az ügyfelek (tanúk, felek, terheltek) számára (lehetséges eljárások felmérése, szükséges belső szabályzók kialakítása, infokommunikációs feltételek megteremtése) 6
7 2.3 E-bíróság projekt: elektronikusan intézhető ügyek egységes, kényelmes kezelése (információk, elektronikus alkalmazások, ügyfél-azonosítás, elektronikus fizetési lehetőségek egységes kezelése) 3.) Belső folyamatok optimalizálása, elektronizálása Az erőforrás-igényes eljárások felmérése, a jogszabályi keretek között megvalósítható folyamatoptimalizálás, majd az optimalizált folyamat infokommunikációs támogatásának megvalósítása 3.1 A bírósági igazgatás egyes folyamatainak alapos feltérképezése, majd modern szervezetfejlesztési eszközökkel történő optimalizálása 3.2 A hivatásrendekkel közös eljárások standard kapcsolatai kiépítésének folytatása (közjegyzők, ügyvédek, végrehajtók, ügyészség), a rendszerek összekapcsolási protokolljának kidolgozása, megvalósítása 3.3 A távmunka tömeges bevezetésének megvalósítása (igényfelmérés, szabályozási környezet kialakítása, infokommunikációs megvalósítás) 3.4 A bírósági adatbázisok interoperabilitásának fokozása, egységes adatbázis-struktúra megtervezése, az egyes adatbázisok standarddá formálása 3.5 A bírósági informatikai hálózat fejlesztése (aktív hálózati eszközök, hardver-elemek, központi megoldások előnyben részesítése) 3.6 Digitális irattárazás kialakítása, papír alapú anyagok digitalizálása és megőrzése 4.) Képzési rendszer fejlesztése, digitális képzési technikák A képzési stratégia mentén a bíróság-specifikus képzések egységes, integrált tematikájának kialakítása, az ehhez szükséges informatikai eszközök felhasználásával 4.1 Bírósági kompetencia-képzés kidolgozása és bevezetése (ügyfélkezelés, mediáció, tárgyalástechnika, konfliktuskezelés, pártatlanság-tudat fejlesztése, döntési képesség erősítése stb.) 4.2 Komplex bírósági vezetőképzési rendszer kidolgozása és bevezetése (igazgatási, gazdálkodási ismeretek, vezetői tréning, HR és coaching ismeretek stb.) 4.3 Regionális képzésszervezési rendszer kialakítása és bevezetése 4.4 Képzésinformatikai eszközök integrálása, továbbfejlesztése (kredit- és képzéskezelési rendszer kialakítása, e-vizsgarendszer, digitális oktatási segédletek, e-learning anyagok előállításához szükséges eszközök beszerzése, integrálása a képzési rendszerbe) 7
8 V. Az OBH koncepciója a külső fejlesztési források bevonására Minden fejlesztési stratégiának fontos sarokköve a szükséges források megteremtésének biztosítása. Az OBH a költségvetési források felhasználása mellett folyamatosan keresi a lehetőségét a fejlesztések külső forrásokból történő megvalósításának. Ennek érdekében több, egymástól független lehetőséget is folyamatosan monitoroz, amelyeket az alábbi ábrán mutatunk be: Széchényi 2020 Belügyi Alapok Duna Transznacionális Program Justice DG grants A Széchényi 2020 program a évi tervezési időszakra vonatkozóan az Európai Bizottság és Magyarország között augusztus 29. napján létrejött partnerségi megállapodás alapján működik, amely meghatározza az európai strukturális és beruházási alapok országos szintű optimális felhasználására vonatkozó stratégiát. A megállapodás összesen 21,9 milliárd euró beruházást tesz lehetővé. A Belügyi Alapok az Európai Unió menekültüggyel, migrációval, külső határok védelmével, és rendészettel kapcsolatos fejlesztéseket támogató alapjai. Minden tagország a számára meghatározott összegeket egyetlen közreműködő szervezet segítségével használja fel. Magyarországon a Belügyi Alapok közreműködő szervezet a Belügyminisztérium. A Duna Transznacionális Program az EU központi stratégiái, és a nemzeti stratégiák között elhelyezkedő, EU nagytérségi fejlesztési program, amely a Duna-régió kilenc EU tagállamára, és 5 nem EU tagállamra terjed ki. Célja a Duna-régió kohéziójának, kapacitásának, összeköttetésének (fizikális, kulturális, és gazdasági értelemben is) erősítése. A Justice DG (Jogérvényesülési Főigazgatóság) a as időszakra pályázatokat hirdetett meg, amelyekre a tagállamok önálló jogi személyiséggel bíró köztestületei, valamint nemzetközi szervezetek jelentkezhetnek olyan projektek megvalósítására, amelyek az EU kiemelt stratégiai céljainak megvalósítását segítik elő az igazságszolgáltatás területén. 8
9 1.) Széchényi 2020 A Széchényi 2020 Operatív Programjai közül a KEHOP és a KÖFOP tartalmazza a bírósági szervezet és az OBH számára önállóan páláyzható legfontosabb fejlesztéseket. További Operatív Programok, mint a GINOP, EFOP, TOP, VEKOP pedig olyan potenciális együttműködési lehetőségeket teremtenek meg, amelyek során a bírósági szervezetrendszer tudását, tapsztalatait, helyi társadalmi csoportokban betöltött pozícióját aknázhatják ki a pályázatok kedvezményezettjei. A KEHOP nyújtotta lehetőségek közül a bírósági szervezetrendszert érintő prioritást az alábbiakban fogalmazták meg: prioritás egyedi célkitűzés intézkedés Energiahatékonyság növelése, megújuló energiaforrások alkalmazása az energiahatékonyság és az energia-megtakarítás növelése Épületek energiahatékonysági korszerűsítése megújuló energiaforrások alkalmazásának kombinálásával Az intézkedéshez kapcsolódó projektötleteink az alábbiak: 1. Energiahatékonyság növelése - az energiahatékonyság és az energia-megtakarítás növelése - épületek energiahatékonysági korszerűsítése: 1.1 a Törvényszékek, Ítélőtáblák épületeinek felújítása energetikai szempontok mentén, passzív megoldások, megújuló energia fokozott használatával. Az egyes épületeket regionális csoportosításban, a lehető legnagyobb energiahatékonyság-növelést szem előtt tartva választjuk ki. 1.2 Az épületállomány digitális felmérése, korszerű épületmanagement-rendszer kiépítése, amely alkalmas az energiafogyasztás folyamatos monitorozására, az épületek központi menedzsmentjének köszönhetően az intelligens energia-felhasználás erősítésére, a fölösleges energiafelhasználás megakadályozására. Míg a KEHOP-ban az épületek energiahatékonyságának javítása, a megújuló energiafelhasználás arányának emelése tekinthető fő prioritásnak, addig a KÖFOP-ban az alábbiakban mutatjuk be a bírósági szervezetrendszer számára relevanciával bíró területeket: prioritás egyedi célkitűzés intézkedés Jó Kormányzás A szolgáltató közigazgatás szervezési feltételeinek fejlesztése E-közigazgatás Folyamatfejlesztés a közigazgatásban Korszerű közigazgatási szervezet és állomány Közigazgatási folyamatok elektronizálása Az egyes intézkedésekhez kapcsolódó projektötleteink az alábbiak: 2. Szolgáltató bíróság - Jó kormányzás - folyamatfejlesztés témakörben 2.1 bírósági mediáció erősítése és elterjesztése, amelyben módszertani anyagok, kutatások, majd erre épülő gyakorlati képzések és szakember-tréning történne, amelyre alapozva a belső szabályozás felülvizsgálatával tovább lehetne ösztönözni a mediáció térnyerését a vitarendezés során 2.2 bírósági igazgatási folyamatok optimalizálásának módszertani megalapozása, amely keretében az ismert, közigazgatásban alkalmazott módszertanok (ti: CAF) alapján kifejezetten 9
10 a bírósági munka sajátosságaira koncentrálva új módszertanok jönnének létre, amelyeket később európai szinten is be lehetne mutatni 2.3 bírósági igazgatási folyamatok egységességének és átláthatóságának növelése, amely keretében az egyes igazgatási és gazdálkodási folyamatok belső szabályozása, folyamata kerülne vizsgálat alá, majd az optimalizált folyamatok szabályozását országos szinten egységesítenénk, és kellő mennyiségű mintával, sablonnal látnánk el, ügyelve a szükségtelen adminisztráció kiküszöbölésére 3. Szolgáltató bíróság - Jó kormányzás - Korszerű bírósági szervezet és állomány témakörben 3.1 Bírósági kompetenciaképzés (a nem jogi természetű bírói kompetenciák pl. ügyfélkezelés, empátia, pártatlanságot erősítő képzés, tárgyalásvezetés stb.) 3.2 Bírósági vezetői képzés (vezetéselmélet, igazgatási ismeretek, gazdálkodási és üzemeltetési ismereteket. Külön kifejlesztésre kerül a projektben az utánpótlásképzés, a vezető állású igazságügyi alkalmazottak képzése, valamint a különleges igazgatási feladatokhoz kapcsolódó képzés (OBH vezetők, szolgálati bírák, szaktanácsadók, instruktor bírák) 3.3 Bírósági nyelvi képzés, amely keretében alap és szaknyelvi képzési modulok és tematikák, illetve speciális képzési anyagok kerülnek kidolgozásra, majd bevezetésre 3.4 Bírói joggyakorlati füzetek és kézikönyvek kialakítása, amelyben elektronikus és nyomtatott formában tankönyvek, tárgyalási és felkészülési segédletek készülnek el. 3.5 Képzési informatikai rendszer fejlesztése, amelyben egységes képzés-informatikai szoftver kerülne kialakításra, amelynek segítségével a résztvevők kiválaszthatják a képzéseket, jelentkezhetnek a meghirdetett kurzusokra, az oktatásfelelősök és a MIA folyamatosan nyomon követheti a képzési tevékenységet. 4. Szolgáltató bíróság - E-közigazgatás - Bírósági folyamatok elektronizálása témakörben 4.1 Digitális hang- és képrögzítés a tárgyalótermekben, amely keretében mind a tárgyaláson elhangzottak, mind később a bírák írásba foglalási feladatait is korszerű hangfelismerő szoftverek segítségével lehetne gyorsítani és pontosítani, ezzel egyben növelve a bíróságok átláthatóságát is. 4.2 Távmeghallgatás kiépítése a bíróságokon, amellyel nemcsak a büntetőügyekben a terheltek mozgatását lehetne elkerülni, de polgári ügyekben a tanúk fölösleges utazását, illetve kis értékű ügyekben a felek utazását is minimalizálni lehetne, ezzel jelentős időt és vesződséget takarítva meg az állampolgároknak. A kiépített rendszerek egyben képesek lennének a nemzetközi meghallgatásokat is kiszolgálni, amely az EU kiemelt célja. 4.3 Bírói távmunka megvalósítása, az otthonról elérhető adatbázisok és dokumentumok elérésének biztosításával és kellő tárgyi felszerelés munkába állításával, aminek eredményeképp a törvényes bíróhoz való jog csorbulása nélkül lehetne javítani a bíróságok ügyteher-eloszlásán, végső soron az állampolgárok joghoz jutását gyorsítva. 4.4 Digitális iratkezelés, iratok digitalizálása, amely projekt a közigazgatás többi szereplőjével együtt a digitális bíróság megvalósításának egyik kiemelt feladata 4.5 Bírósági adatbázisok interoperablilitásának továbbfejlesztése, hogy az egyes adatbázisokból mind a bírák, mind az ügyfelek gyorsan és pontosan juthassanak adatokhoz, növekedjen az adatok védelmének szintje, és az adatbázisok pontossága, az eljárások gyorsítása érdekében. 4.6 Külső elektronikus kapcsolatos egységes kezelése (ügyészség, ügyvédek, közjegyzők, végrehajtók, nyomozó hatóságok stb.), amely keretében a különböző, közigazgatásban és igazságszolgáltatásban használt elektronikus rendszerek egymással való kommunikációs képességét egységes megoldásokkal segítenénk 4.7 ügyfélközpontok kialakítása, hogy a bíróság ügyfelei egységes elrendezésű, kialakítású, és magas szolgáltatásokat nyújtani tudó információs centrumokban tájékozódhassanak ügyeikről és lehetőségeikről. 10
11 2.) Belügyi Alapok A Belügyi Alapok olyan EU fejlesztési forrásokat használ fel, amelyeket a tagállamok egyetlen közreműködő szervezeten át osztanak el. Magyarországon a Belügyi Alapok közreműködő szervezete a Belügyminisztérium. Az alapok közül a Menekültügyi, Migrációs és Integrációs Alap tartalmazza azokat a fejlesztési prioritásokat, amelyek a bírósági szervezetrendszer számára relevánsak: alap prioritás intézkedés Menekültügyi, Migrációs és Integrációs Alap (MMIA) A Közös Európai Menekültügyi Rendszer továbbfejlesztése A menekültügyi őrizet végrehajtásával kapcsolatban az intézményi feltételek javítása mellett a bírói felülvizsgálat hatékonyságának növelése A menekültügyi eljárás minőségfejlesztése az ország információs szolgáltatások, illetve a tolmácsolás fejlesztésével, monitoring-látogatások szervezésével, valamint jogalkotás és a nemzetközi bírósági esetjog átültetése minőségének fejlesztésével Tapasztalatcserék, tényfeltáró missziók lebonyolítása Az egyes intézkedésekhez kapcsolódó projektötleteink az alábbiak: 5. MMIA - Közös Európai Menekültügyi Rendszer továbbfejlesztése - Menekültügyi őrizet: 5.1 A menekültügyi őrizet bírói felülvizsgálata hatékonyságának növelése, amely eredményeképp a Magyarországgal szomszédos EU tagországok gyakorlatát, döntéshozatali mechanizmusát térképezzük fel, majd érzékenyítő képzéseket szervezünk a külföldi jó gyakorlatok felhasználásával, és az elkészült eredményeket minden, az eljárásokban részt vevő szervezet számára elérhetővé tesszük. 6. MMIA - Közös Európai Menekültügyi Rendszer továbbfejlesztése - Menekültügyi eljárás: 6.1 Menekültügyi döntéshozatal fejlesztése, amely eredményeként az ítéletekben és végzésekben nagyobb számban jelenik meg a nemzetközi bíróságok emberi jogi téren és menekültügyi tárgyban kialakított joggyakorlata. A magyar bírói gyakorlat egységesebb képet mutat, a nemzetközi sztenderdek alkalmazásával a minél hatékonyabb EU harmonizációt segíti. 7. MMIA - Közös Európai Menekültügyi Rendszer továbbfejlesztése - Tapasztalatcserék: 7.1 Nemzetközi esetjog a tagállami menekültügyi döntésekben, amely célja a jó gyakorlatok feltárása a nemzetközi bíróságok esetjogának applikálásában. A projekt keretében 1-2 napos monitoring látogatás a visegrádi országokba és Ausztriába, Szlovéniába. A legnagyobb számú menekültet befogadó országokban (Franciaország, Németország, Hollandia, Olaszország) egyetemi kutatóval közös munka, majd a több éves projekt lezárásaként Budapesten nemzetközi konferencia keretében a végkövetkeztetések, feltárt példás gyakorlatok bemutatása történne meg. 11
12 3.) Duna Transznacionális Program A Duna Transznacionális Program az EU nagytérségi programja, amelyet december 31. napjáig a Nemzetgazdasági Tervezési Hivatal, január 1. napjától a Nemzetgazdasági Minisztérium gondoz. A döntéseket a régió valamennyi tagországából egy-egy fővel összeállított közös Irányító Hatóság hozza meg. A program nyolc prioritási területe közül a közigazgatási és igazságügyi kapacitásfejlesztés az a terület, ahol a bírósági szervezetrendszer számára fontos fejlesztési lehetőségek helyt kaptak. operatív program prioritás intézkedés Duna Transznacionális Program közigazgatási és igazságügyi kapacitásfejlesztés az elmaradottabb országok emberi erőforrásainak kapacitásfejlesztése (képzések, workshop, tapasztalatés jó gyakorlat átadás stb.) informatikai kapacitásfejlesztés, amely keretében közös vagy összekapcsolható rendszerek, adatbázisok jönnek létre (tervezés, jó gyakorlat gyűjtés, szoftverfejlesztés, hardverfejlesztés) Az egyes intézkedésekhez kapcsolódó projektötleteink az alábbiak: 8. DTP - közigazgatási és igazságügyi kapacitásfejlesztés - emberi erőforrások kapacitásfejlesztése: 8.1 Magyarország jó gyakorlatainak átadása, amely projekt során a magyarországi legjobb gyakorlatokat (különösen: határokon átnyúló szabálysértések, gazdasági ügyek, környezetvédelmi ügyek, vízügyi ügyek) gyűjtjük össze, majd workshopok keretében adjuk át a tudást az EU-n kívüli érintett országok számára. 8.2 bírósági mediáció erősítése és elterjesztése, amelyben módszertani anyagok, kutatások, majd erre épülő gyakorlati képzések és szakember-tréning történne, amelyre alapozva a belső szabályozás felülvizsgálatával és a regionális szabályozók közelítésével tovább lehetne ösztönözni a mediáció térnyerését a vitarendezés során 8.3 bírósági igazgatási folyamatok optimalizálásának módszertani megalapozása, amely keretében az ismert, közigazgatásban alkalmazott módszertanok (ti: CAF) alapján kifejezetten a bírósági munka sajátosságaira koncentrálva új módszertanok jönnének létre, amelyeket később európai szinten is be lehetne mutatni 9. DTP - közigazgatási és igazságügyi kapacitásfejlesztés - informatikai kapacitásfejlesztés: 9.1 Interoperabilitás fejlesztése a régióban, amit annak érdekében indítunk el, hogy a régió országaiban működő, a határokon átnyúló kapcsolatok szempontjából lényeges különféle igazságszolgáltatási adatbázisok egymással való együttműködését standardizált interfészek, és adattáblák használatával tegyük könnyebbé 9.2 Távmeghallgatás kiépítése a bíróságokon, amellyel nemcsak a büntetőügyekben a terheltek mozgatását lehetne elkerülni, de polgári ügyekben a tanúk fölösleges utazását, illetve kis értékű ügyekben a felek utazását is minimalizálni lehetne, ezzel jelentős időt és vesződséget takarítva meg a régiós országok állampolgárainak. 12
13 4.) Justice DG grants Az EU Bizottságának Jogérvényesülési Főigazgatósága által meghirdetett pályázatok közvetlen Uniós támogatások, amelyekben a döntést Brüsszelben hozzák meg. A pályázati rendszerben az alábbi területeken érintett a bírósági szervezet: operatív program prioritás intézkedés Justice (igazságszolgáltatás) Rights, Equality and Citizenship (jogérvényesülés) együttműködés a polgári jog területén együttműködés a büntetőjog területén bírák képzése (beleértve a nyelvi képzéseket is) effektív jogérvényesítés biztosítása Európában együttműködés a kábítószer ellenes küzdelemben az adatvédelem legmagasabb elérhető fokának biztosítása a gyermekek, nők, és más veszélyeztetett csoportok elleni erőszak elleni fellépés Az egyes intézkedésekhez kapcsolódó projektötleteink az alábbiak: 10. Justice - együttműködés a polgári jog területén: 10.1 bírósági mediáció erősítése és elterjesztése, amelyben módszertani anyagok, kutatások, majd erre épülő gyakorlati képzések és szakember-tréning történne, amelyre alapozva a belső szabályozás felülvizsgálatával tovább lehetne ösztönözni a mediáció térnyerését a vitarendezés során 11. Justice - bírák képzése: 11.1 Bírósági kompetenciaképzés (a nem jogi természetű bírói kompetenciák pl. ügyfélkezelés, empátia, pártatlanságot erősítő képzés, tárgyalásvezetés stb.) 11.2 Bírósági vezetői képzés (vezetéselmélet, igazgatási ismeretek, gazdálkodási és üzemeltetési ismereteket. Külön kifejlesztésre kerül a projektben az utánpótlásképzés, a vezető állású igazságügyi alkalmazottak képzése, valamint a különleges igazgatási feladatokhoz kapcsolódó képzés (OBH vezetők, szolgálati bírák, szaktanácsadók, instruktor bírák) 11.3 Bírósági nyelvi képzés, amely keretében alap és szaknyelvi képzési modulok és tematikák, illetve speciális képzési anyagok kerülnek kidolgozásra, majd bevezetésre 11.4 Bírói joggyakorlati füzetek és kézikönyvek kialakítása, amelyben elektronikus és nyomtatott formában tankönyvek, tárgyalási és felkészülési segédletek készülnek el Képzési informatikai rendszer fejlesztése, amelyben egységes képzés-informatikai szoftver kerülne kialakításra, amelynek segítségével a résztvevők kiválaszthatják a képzéseket, jelentkezhetnek a meghirdetett kurzusokra, az oktatásfelelősök és a MIA folyamatosan nyomon követheti a képzési tevékenységet. 12. Rights, Equality, and Citizenship - az adatvédelem legmagasabb elérhető fokának biztosítása: 12.1 Bírósági adatbázisok interoperablilitásának továbbfejlesztése, hogy az egyes adatbázisokból mind a bírák, mind az ügyfelek gyorsan és pontosan juthassanak adatokhoz, növekedjen az adatok védelmének szintje, és az adatbázisok pontossága, az eljárások gyorsítása érdekében. 13
A lehetőségek ajtaja gyakran olyan hirtelen tárul ki és zárul be újra, mint a valódi ajtók viharos időben. Készen kell állnunk, hogy belépjünk, amint alkalom kínálkozik. (John Naisbitt) Az Országos Bírósági
Az Országos Bírósági Hivatal 2014-2020 közötti fejlesztési koncepciójának vázlata 2015. október Tartalom Az Országos Bírósági Hivatal 2014-2020 közötti fejlesztési koncepciójának vázlata... 1 I. Bevezetés...
VI. Bíróságok I. A célok meghatározása, felsorolása Magyarország Alaptörvényének 25. cikk (1) bekezdése értelmében a bíróságok alapfeladata az igazságszolgáltatás. A legfőbb bírósági szerv a Kúria. A
Az Országos Bírói Tanács 2013. július 9-i ülésén meghozott határozatok
Az Országos Bírói Tanács 2013. július 9-i ülésén meghozott határozatok 42/2013. (VII.9.) OBT határozat Az Országos Bírói Tanács nem ad felmentést dr. Csullag Józsefné, a Szekszárdi Törvényszék elnöke és
Magyar Igazságügyi Akadémia. 2014. évi Képzési Terve
Magyar Igazságügyi Akadémia 2014. évi Képzési Terve I. Bevezetés A Magyar Igazságügyi Akadémia az új képzési koncepció nyomán egy koherens és rendszerszintű képzési tervet kívánt előkészíteni a 2014-es